b'\n_START_ARTICLE_\nDe Sorte Faars Ridderskab\n_START_PARAGRAPH_\nDe Sorte Faars Ridderskab er Studentersamfundet i Trondhjems ordenskapittel som bel\xc3\xb8nning for s\xc3\xa6rlig og utmerkede fortjenester, dannet 1916. Forrige ridderpromosjon ble holdt 9. april 2016. Ordenens latinske navn er Ordo Equester Owium Nigrarum.\n_START_SECTION_\nHistorikk\n_START_PARAGRAPH_\nDe Sorte Faars Ridderskab ble dannet 8. april 1916 for at Studentersamfundet i Trondhjem skulle ha en orden p\xc3\xa5 linje med Det Norske Studentersamfunds, i Oslo. Man \xc3\xb8nsket \xc3\xa5 knytte til seg byens formuende personer samt hedre de medlemmene som hadde gjort en spesiell innsats for Huset. Det ble arrangert ordenspromosjoner hvert fjerde \xc3\xa5r slik at alle kull kunne f\xc3\xa5 med seg minst et m\xc3\xb8te. M\xc3\xb8tene var preget av satire og ironi, etter beste akademiske tradisjon, bakt inn i ritualer og dertil terminologi._NEWLINE_Blant stifterne og medlemmene i D.S.F.R.S. finner vi Edgar Bonsak Schieldrop, \xc3\x85ge Falck-Ytter_NEWLINE_Dav\xc3\xa6rende kronprins Olav stilte den 9. juni 1945 p\xc3\xa5 Minnefest for 7. juni 1905-1940-1945 i Studentersamfundet i Trondhjem og gikk p\xc3\xa5 talerstolen i milit\xc3\xa6r uniform med kun \xc3\xa9n utmerkelse; kommand\xc3\xb8rmedaljen for De Sorte Faars Ridderskab. Senere har ogs\xc3\xa5 Kong Harald, og Kronprins Haakon blitt riddere av ordenen.\n_START_SECTION_\nOrdenspromosjon\n_START_PARAGRAPH_\nOrdenspromosjonen foreg\xc3\xa5r p\xc3\xa5 et festm\xc3\xb8te i Studentersamfundet. Det hele fremf\xc3\xb8res i en seremoni der ridderutnevnelsen st\xc3\xa5r i fokus. Andre elementer er Cantzleren sin Faartale, som beskriver tilstanden i V\xc3\xa6rdalen og hva som har skjedd siden sist promosjon. Etter at ideen om \xc2\xabdet sorte f\xc3\xa5r\xc2\xbb i 1916 ble lansert av Asbj\xc3\xb8rn Lindboe, har det ledet Trondheimsstudentene til oppdagelsen av en hel oppdiktet verden. Den er imagin\xc3\xa6r, men for den matematisk skolerte betyr ikke at den er uvirkelig. Og den reelle del av denne diktningen er lokalisert og solid forankret i V\xc3\xa6rdalen.'